text: [{"text_idx": "#000001", "text": "E ratou sa toso cake sara ki nai tutu ni ka16 mai na ka 21, na noda mata timi ni Rooster Chicken Fijiana lewe ya 15, ni oti na nodratou a mai vakadrukai Sauca Aferika ena sotasota ni Women\u2019s Rugby World Cup ena kai 21 kei 17 ena noa."}, {"text_idx": "#000002", "text": "E vakaraitaka na kavetani ni noda mata timi ni Viti, o Asinate Serevi ni nodratou a mai qaqa oqo ena i matai ni qito ena sotasota ni World Cup, e i vakananumi vakalevu ki vei iratou ena nodratou sasaga."}, {"text_idx": "#000003", "text": "O Siteri Rasolea, e taura na cocovi ni dauqito vinaka, ka vakasakiti vakalevu sara na nona i qitoqito ena bogi, ka ratou marautaka sara vakalevu talega na nodratou qaqa e na i matai ni nodratou qito."}, {"text_idx": "#000004", "text": "E na sota tiko na noda mata timi lewe ya 15 ni Fijiana kei Varanise ena i karua ni nodratou qito ena yakavi ni Vakarauwai ni sivi na ono ena tinikalima ni miniti ena yakavi (6.15pm)."}]